શિક્ષણમંત્રી ભૂપેન્દ્રસિંહ ચુડાસમાએ શુક્રવારે રાજ્ય વિધાનસભાગૃહમાં વર્ષ ૨૦૧૭-૧૮ના બજેટની ચર્ચામાં દરમિયાનગીરી કરી રાજ્ય સરકારનો પક્ષ રજૂ કરતાં તથા વિપક્ષ કોંગ્રેસ ઉપર પ્રહારો કરતાં જણાવ્યું હતું કે, તમે અહીં માત્ર નિવેદનો કરો છો અને જતાં રહો છો, પણ અમે પાંચ વર્ષ જનતા વચ્ચે રહીએ છીએ અદેખાઈના ચશ્મા ઉતારીને જોશો તો ખબર પડશે કે રાજ્યનો કેવો વિકાસ થયો છે અને અમારા નરેન્દ્રભાઈ ગિફ્ટસિટી જે વા કેવા કેવા નજરાણાં મૂકીને ગયાં છે, નવ-નવ નોબેલ લોરિયેટ્સ અહીં આ વખતે વાઈબ્રન્ટમાં ભેગા કરાયા, આ કંઈ નાનીસૂની વાત નથી, વિશ્વમાં આવું ક્યાંય નથી થયું, નરેન્દ્રભાઈના કારણે આ શક્ય બન્યું, જે ગુજરાતના ઈતિહાસમાં અંકિત થઈ ગયું છે, એટલે તમે કોંગ્રેસવાળા ટીકામાંથી બહાર આવો, ટીકા છોડો, તો જ હજી ૧૦-૧૫ વર્ષ પછી તમારો મેળ પડશે.